钦定古今图书集成/明伦汇编/氏族典/第259卷 > 王承
## 钦定古今图书集成/明伦汇编/氏族典/第259卷 > 王承

按《梁书王承传》：“承字安期，仆射暕子。七岁通《周易》，选
补国子生。年十五，射策高第，除秘书郎，历太子舍人，
南康王文学、邵陵王友，太子中舍人。以父忧去职。服
阕，复为中舍人，累迁中书黄门侍郎，兼国子博士。时
膏腴贵游，咸以文学相尚，罕以经术为业，惟承独好

尝为此职，三世为国师，前代未之有也，当世以为荣。
久之，出为戎昭将军、东阳太守，为政宽惠，吏民悦之。
视事未期，卒于郡，时年四十一，谥曰章。子承性简贵，
有风格。时右卫朱异当朝用事，每休下车马常填门。
时有魏郡申英，好危言高论，以忤权右，常指异门曰：
“此中辐辏，皆以利往，能不至者，惟有大小王东阳。”小
东阳即承弟穉也。